Pietarsaaren väestö

Pietarsaaren väestö oli vuonna 2018 19 278 ihmistä. Kaupunki on kaksikielinen: vuoden 2018 lopussa 56,3 prosenttia asukkaista puhui ruotsia ja 34,7 prosenttia suomea. Muuta kieltä äidinkielenään puhuvia asukkaita kaupungissa asui tasan 9 prosenttia. Muista kieliryhmistä suurin on arabian kieli, seuraavaksi suurimmat vietnamin kieli, bulgarian kieli, persian kieli ja englanti. Vuonna 2024 15 prosenttia kaupunkilaisista oli  maahanmuuttajia. 

 Historia 
Ruotsinkielinen asutus levisi rannikolle pääosin 1200-luvun jälkeen. Suomenkielisiä on asunut alueella tätä aiemmin. Saamelaiseen asutukseen viittaavat alueella mm. Lapp- eli Lapin -alkuiset nimet. Näitä on Pietarsaaren lisäksi sen naapurikunnissa. 

Vuonna 1413 kootun Eerik Pommerilaisen veroluettelon mukaan, Pietarsaaren rannikkoseudun alueella oli tällöin 120 savua. Yhden savun ajatellaan koostuneen mahdollisesti kolmesta taikka neljästä talosta.Heikki Junnila ja Heikki Rantatupa: Järviseudun historia 1, 1983, sivu 232. 

Pietarsaaressa oli vuonna 1810 vajaat 1 100 asukasta. Koko 1800-luvun kaupungin väestönkasvu oli vakaata, mutta suhteellisen vähäistä. Väestönkasvu prosentteina oli pienempi kuin Suomessa keskimäärin. Pekka Toivanen, Fjalar Finnäs, Kai Hoffman 2002, sivut 151

Teollistuminen alkoi vaikuttaa väestönkehitykseen 1890-luvulla. Vuosina 1896−1900 kaupunkiin muutti 967 henkilöä, valtaosa naisia. Tupakkatehdas palkkasi kaupunkiin muuttaneita naisia, osa sai töitä piikoina. Vuosina 1900−1905 kaupunkiin muutti runsaat 1500 henkilöä. Muuttajien sukupuolijakauma alkoi tasaantua. Työtä muuttajille oli tarjolla Alholman höyrysahalla, sokeritehtaalla, ja Pietarsaaren konepajalla. Pekka Toivanen, Fjalar Finnäs, Kai Hoffman 2002, sivut 162

 Väkiluvun kehitys ja kielijakauma 
Väkiluvun kehitys ja kielijakauma Pietarsaaressa 1880−2010. Pekka Toivanen, Fjalar Finnäs, Kai Hoffman 2002, sivut 156
+Pietarsaaren kielijakauma 1880-2000 Vuosi Ruotsinkieliset % Suomenkieliset % Muut % Yhteensä1880  2 123 99,2 17 0,8 - - 2 1401890  1 994 96,7 68 3,3 - - 2 0621900  2 551 88,9 316 11,1 - - 2 8671910  3 639 58,3 2 599 41,7 6 0,1 6 2441920  3 736 55,5 2 990 44,4 4 0,1 6 7301930  3 991 56,1 3 108 43,7 13 0,2 7 1121940  4 158 58,1 2 989 41,7 15 0,2 7 1621950  8 530 68,7 3 866 31,1 18 0,1 12 4141960  9 426 63,8 5 337 36,2 4 0,0 14 7671970  10 905 57,9 7 909 42,1 6 0,0 18 8201980  11 447 55,3 9 232 44,7 21 0,1 20 7001990  11 048 55,6 8 734 43,9 101 0,5 19 8832000  10 855 55,3 8 424 42,9 357 1,8 19 6362010  - - - - - - 19 656

 Lähteet 
 Pekka Toivanen, Fjalar Finnäs, Kai Hoffman: Pietarsaaren historia osa IV. Pietarsaaren kaupunki, 2002

 Viitteet 

Luokka:Pietarsaari
Luokka:Suomen väestö